# Edvardas Teleris

### Straipsnis iš Vikipedijos, laisvosios enciklopedijos.

Edvardas Teleris
Gimė | Mirė
1908 sausio 15 d. | 2003 rugsėjo 9 d.
Budapeštas, Vengrija | Stanfordas (Kalifornija), JAV

Edvardas Teleris (Teller Ede; 1908 m. sausio 15 d. – 2003 m. rugsėjo 9 d.) – vengrų-amerikiečių fizikas teoretikas, vadinamas „vandenilinės bombos tėvu“.

## [taisyti] Biografija

Edvardas Teleris gimė 1908 m. Budapešte, žydų advokatų šeimoje. Jis jau vaikystėje susidomėjo matematika ir chemija, nuo 6 metų lankė privačią mokyklą. Baigęs gimnaziją mokosi Karlsrucho technologijos institute (Universität Karlsruhe), Miuncheno ir Leipcigo universitetuose. Čia jis domisi fizikinės chemijos ir kvantinės mechanikos problemomis. Nuo 1929 m. dirba Leipcige, Getingene (Göttingen), čia jis apsigina fizikos daktaro disertaciją (1930 m.) ir tyrinėja vandenilio atomą. Paskui dirba pas N. Borą Kopenhagoje ir trumpai Londone. 1934 m. vasarį veda jaunystės draugę Augustą Mariją Harkinį (Harkanyi) ir 1935 m. abu išvyksta į JAV kur Dž. Vašingtono universitete (George Washington University) tyrinėja saulės spindulių energijos kilmę. Būtent čia jis pirmą kartą susimąsto apie saulėje vykstančių sprogimų imitaciją žemėje. 1941 m. pakviečiamas dalyvauti „Manheteno projekte“ Los Alamose. Kai 1942 m. vasarą projekto vadovas R. Openheimeris sukviečia fizikus – teoretikus aptarti atominės bombos konstrukcijos, E. Teleris pirmą kartą ištarią „termobranduolinės reakcijos“ žodžius. Jis išdėstė įdėją apie galimybę bomboje paleisti natūralų procesą, tokį koks vyksta saulėje, – kai vandenilio atomai jungiasi išskirdami milžinišką energijos kiekį. Atominė bomba atlieka tik „superbombos“ sprogdiklio vaidmenį. 1946 m – 1952 m. Čikagos universiteto profesorius, bei Los Alamoso laboratorijos direktoriaus pavaduotojas, dirba vandenilinės bombos projekte. Nuo 1953 m. Kalifornijos universiteto profesorius. 1962 m. paskirta kasmetinė Enriko Fermi vardo premija (50 tūkstančius dolerių ir aukso medalis) (Enrico Fermi Award[1]) „už ypatingą indėlį atominės chemijos ir fizikos tyrimų darbuose, už termobranduolinės sintėzės tyrimų vadovavimą ir už nacionalinio saugumo stiprinimą“. Prezidentas Dž. Bušas (George W. Bush) apdovanoja „Prezidento Laisvės medaliumi“ E. Telerį likus dviems mėnesiams iki mirties. E. Teleris miršta ištiktas širdies smūgio 2003 m. rugsėjo 9 d. Stanforde (Kalifornijos valstija).

## [taisyti] Pastabos

1. ↑ Enriko Fermi vardo premija http://www.er.doe.gov/fermi/

| Vikiteka: Edvardas Teleris – Iliustracijos, vaizdo ir garso įrašai, susiję su straipsniu

| Šis biografinis straipsnis yra nebaigtas. Jūs galite prisidėti prie Vikipedijos papildydamas šį straipsnį.

Rodomas puslapis "http://lt.wikipedia.org../../../e/d/v/Edvardas_Teleris_363c.html"

Kategorijos: Nepilni Biografijos | Vengrijos fizikai | JAV fizikai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Bosanski
- Dansk
- Deutsch
- English
- Esperanto
- Español
- Suomi
- Français
- Galego
- עברית
- Hrvatski
- Magyar
- Italiano
- 日本語
- 한국어
- Nederlands
- Polski
- Português
- Slovenčina
- Slovenščina
- Српски / Srpski
- Svenska
- தமிழ்